Държавен вестник, бр. 53, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  53
(2) На молби и жалби, които засягат въпроси 
от дейността на агенцията, се изготвя отговор 
най-късно в срок 30 дни от получаването им, 
ако в закон или в правилата на системата 
за управление на агенцията не е установен 
друг срок. Ако се налага да бъде извършена 
допълнителна проверка, срокът може да бъде 
удължаван, но не с повече от два месеца.
Чл. 26. (1) В агенцията работят лица по 
трудово и по служебно правоотношение. 
(2) Конкурсните процедури за назначаване 
на държавни служители се организират в съ­
ответствие със Закона за държавния служител 
и с Наредбата за провеждане на конкурсите за 
държавни служители, приета с Постановление 
№ 8 на Министерския съвет от 2004 г. (обн., ДВ, 
бр. 6 от 2004 г.; изм. и доп., бр. 83 от 2005 г., 
бр. 46 от 2006 г., бр. 84 от 2007 г., бр. 92 от 2008 г., 
бр. 5, 16, 18 и 42 от 2009 г. и бр. 47 от 2011 г.).
Чл. 27. (1) За изпълнение на определени зада­
чи, свързани с дейността на агенцията, за които 
се изискват специални знания и квалификация, 
могат да се привличат нещатни сътрудници в 
качеството им на водещи оценители, оценители, 
водещи инспектори, инспектори и експерти.
(2) Правата и задълженията на лицата по 
ал. 1 се определят в сключените с тях рамкови 
договори. 
Чл. 28. (1) За образцово изпълнение на слу­
жебните си задължения, констатирано в процеса 
на оценяване изпълнението на длъжността, 
държавните служители и лицата по трудово 
правоотношение могат да бъдат награждавани 
с парични или предметни награди и допълни­
телни възнаграждения за постигнати резултати 
от изпълнителния директор по ред, определен 
от документирани процедури и инструкции от 
системата за управление на агенцията. 
(2) Средствата по ал. 1 се изплащат от бю­
джета на агенцията.
Чл. 29. (1) Размерът на средствата за допълни­
телно материално стимулиране на служителите в 
агенцията е до 25 на сто от разчета на годишния 
размер на средствата за работна заплата. 
(2) Допълнителното материално стимулира­
не на служителите се извършва по направени 
предложения, както следва:
1. за служител – от съответния директор;
2. за директор – от заместник изпълнителния 
директор и/или от главния секретар;
3. за главния секретар – от заместник из­
пълнителния директор или по преценка на 
изпълнителния директор.
(3) Индивидуалният размер на сумата за 
допълнителното материално стимулиране на 
всеки служител се определя със заповед от 
изпълнителния директор въз основа на кри­
териите, определени с вътрешните правила за 
работната заплата. 
(4) Индивидуалният размер на допълнител­
ното материално стимулиране на изпълнител­
ния директор и на заместник изпълнителния 
директор се определя върху индивидуалните 
им средства за работна заплата за съответната 
година в размер, равен на средния процент на 
допълнителното материално стимулиране на 
служителите от цялата администрация.
(5) В случаите на вътрешно съвместителство 
или вътрешно заместване съответният служител 
има право само на допълнителното материално 
стимулиране, което му е определено за извърш­
ване на работата по основното му служебно 
или трудово правоотношение.
(6) Допълнителното материално стимули­
ране се изплаща до един месец след отчитане 
преизпълнение на приходите. 
(7) Начисляването на средствата за допъл­
нително материално стимулиране се извършва 
на базата на действително отработени дни през 
съответната година.
(8) За отработени дни по ал. 7 се считат и 
дните, през които служителите ползват редовен 
платен годишен отпуск.
(9) Право на допълнително материално 
стимулиране имат служителите, които към 
момента на изплащане са в служебно или 
трудово правоотношение с агенцията и имат 
действително отработени най-малко 65 дни 
през съответната година. 
Чл. 30. Работното време на агенцията е 8 
часа дневно – от 9,00 до 17,30 ч., с прекъсване 
за почивка от 12,30 до 13,00 ч.
Чл. 31. Служителите в агенцията удостове­
ряват длъжността си със служебни карти. 
Чл. 32. Достъпът на външни лица в сградата 
на агенцията се извършва съгласно правилата 
за охрана и пропускателния режим в агенцията.
ЗАКЛЮЧИТЕЛНИ РАЗПОРЕДБИ
§ 1. Правилникът се приема на основание 
чл. 6, ал. 3 от Закона за националната акредита­
ция на органите за оценяване на съответствието 
и чл. 55 от Закона за администрацията.
§ 2. В срок до 3 месеца от влизането в сила 
на правилника правилата за организацията 
на дейността на агенцията да се приведат в 
съответствие с него. 
Приложение
към чл. 11 
Обща численост на персонала на Изпълнителна 
агенция „Българска служба за акредитация“ – 40 
щатни бройки
Изпълнителен директор	
1
Заместник изпълнителен директор	
1
Главен секретар	
1
Обща администрация  
в т.ч.:  
дирекция „Административно-правно
и финансово-стопанско обслужване“	
9
Специализирана администрация  
в т.ч.:  
дирекция „Акредитация на органи 
за оценяване на съответствието“	
28
8082